**Általános Szerződési Feltételek (ÁSZF)**

1. **Foglalás**

A **Balaton Nektek** vendégház foglalásával a szerződés a Szállásadó (Háry Zsuzsanna, lakóhely: 2141 Csömör, Rét út 13.) és a Bérlő(k) / Vendég(ek) között jön létre.

A foglalás telefonon, vagy e-mailben lehetséges, ezt követően a Szállásadó e-mailben igazolja azt vissza.

Foglaláskor a szállásdíj 30%-a fizetendő a visszaigazolástól számított 3 napon belül, ellenkező esetben foglalást a Szállásadó tárgytalannak tekinti.

A szállásdíj előleget a következő számlaszámra kérjük utalni:

**Háry Zsuzsanna**

**K&H Bank**

**10401804-67575653-49571000**

Minimális foglalási idő:

* főszezonban (2022. június 15 – 2022. augusztus 31.) **7 nap** (szombattól - szombatig)
* „hosszú hétvégéken”, iskolai szünetben (2022. április 14-20., június 3-6., október 28.-november 2.,) **3 nap**
* egyéb más időpontban **2 nap**

A fennmaradó összeg az érkezés napját megelőzően legkésőbb 30 nappal fizetendő a Szállásadó fenti számlaszámára banki átutalással.

1. **Árak**

A Balaton Nektek vendégház önállóan bérelhető, nincs más vendég, sem tulajdonos a házban. A szállásdíj 40000 Ft (negyvenezer Forint) / éjszaka, függetlenül a vendégek számától (1-6 fő).

A szállásdíjon felül fizetendő az IFA (Idegenforgalmi adó), ami 400 Ft / éjszaka / fő, minden 18 éven felüli vendég esetén. Ennek összegét az érkezés napján szükséges a Szállásadó számára megfizetni készpénzben, vagy átutalással.

A kaució 30000 Ft / foglalási időszak, ami teljes egészében visszajár a tartózkodás végén, amennyiben semmilyen kár nem keletkezik az ingatlanban, és a Bérlő(k) / Vendég(ek) betartják a szerződésben foglaltakat.

1. **Fizetési és lemondási feltételek**

A teljes bérleti díj foglalóval csökkentett, fennmaradó összege legkésőbb az érkezés napja előtt 30 nappal fizetendő a Szállásadó fenti számlaszámára történő banki átutalással.

Lemondási feltételek:

- Érkezés előtti 60. napig a lemondás díjmentes

- Érkezés előtt 30 - 59 nappal a lemondási díj a teljes szállásdíj 30%-a. Tehát a foglaláskor kifizetett szállásdíj előleg ez esetben nem jár vissza.

- Érkezés előtt 8 - 30 nappal: a teljes szállásdíj 70%-a fizetendő a Szállásadó részére.

- Érkezés előtt 7 nappal, illetve visszamondás elmulasztása és meg nem jelenés esetén a szállásdíj 100%-a fizetendő a Szállásadó részére.

1. **Érkezés / távozás**

Érkezés: A foglalás első napján 14:00 órától

Távozás: A foglalás utolsó napján 10:00 óráig

Előrehozott elutazás esetén pénz visszatérítésre nincsen lehetőség.

1. **A Szállásadó kötelezettségei**

A Szállásadó a teljes házat és a kertet bútorokkal, gépekkel felszerelve, kifogástalan, tiszta állapotban adja át a Bérlőnek / Vendégeknek a megbeszélt bérlési időtartamra.

A Szállásadó nem vállal felelősséget lopásból, időjárási eseményből, bármely külső hatás és/vagy személy által keletkezett / okozott kárért, sérülésért, a bérlők vagyontárgyait és személyét illetően.

1. **A Bérlő / Vendégek kötelezettségei**

A ház maximum 6 főre bérelhető (a gyerekek is 1 főnek számítanak). A Bérlés időtartama alatt csak az érkezéskor bejelentett személyek tartózkodhatnak a házban.

Amennyiben mások / többen tartózkodnak az ingatlanban, vagy a Vendégek nem rendeltetésszerűen használják a házat / kertet, úgy a Szállásadónak jogában áll felbontani a szerződést.

A Bérlő vállalja, hogy a vendégházat és kertet rendeltetésszerűen használja, abban kárt nem okoz. A Bérlő a házban tartózkodó valamennyi személyért, a bérlemény állapotáért, annak rendeltetésszerű használatáért kizárólagos felelősséggel tartozik. Amennyiben károkozás történik, azt távozás előtt köteles jelezni és megegyezés szerint ki kell fizetnie.

A Bérlő köteles az általa esetlegesen okozott kárt a Szállásadó felé azonnal bejelenteni és megtéríteni. Amennyiben ez nem történik meg, és a következő vendég nem tudja a nyaralót megfelelően használni, úgy a Bérlő köteles az ezzel kapcsolatos anyagi károkat is viselni.

Ha a Bérlők a környezetüket (szomszédokat) zavarják, vagy viselkedésükkel bármely módon megszegik a szerződést és az együttélés alapvető szabályait, a bérleti megállapodást a Szállásadónak azonnali hatállyal joga van felbontani. Ez esetben a Bérlőnek az ingatlant azonnali el kell hagyni, a bérleti díj nem jár vissza.

A Bérlők a házat és a kertet rendezett állapotban hagyják el.

1. **Adatkezelés / GDPR (lásd külön dokumentum)**

A foglaláshoz a következő adatokra van szüksége a Szállásadónak:

* + név / adószám (cég esetén)
  + lakóhely / székhely
  + email cím
  + telefonszám
  + érkezés és távozás napja

Az új turisztikai szabályozás értelmében érkezéskor minden vendégnek (gyerekeknek is) a Szállásadónak be kell mutatnia, vagy érkezés előtt saját magának beolvasnia az okmányolvasó („Vendégem”) rendszerbe a személyi igazolványát vagy útlevelét.

Az elektronikus okmányolvasásról további információk itt: [**https://vizainfo.hu/szallashelyek**](https://vizainfo.hu/szallashelyek)

A foglalás megtételével a Bérlő(k) / Vendég(ek) kifejezetten elfogadják a jelen Általános Szerződési Feltételeket, és igazolják, hogy a vendégház részletes leírását (Facebook / weboldal) megismerték és elfogadják.

Minden egyéb, fentebb nem részletezett kérdésben a PTK. mindenkori szabályai az irányadóak.